UKelly ubekhuluma ngokuthi engathanda ukuxoxela izingane zakhe ngobaba bazo, yize kunjalo, uma kuza kuJub Jub, kubukeka sengathi kuwudaba oluthanda ukuba nzinyana.
"Umtshela kanjani umuntu oneminyaka engu-7 ubudala ukuthi ngadlula kuphi noyise? Ngoba ngifisa ukuveza isithombe esihle ngaye kodwa asikho," usho njalo ohlelweni.
Uchaze nokuthi akafuni ukuncisha indodana yakhe ubudlelwane nobaba wayo.
"Ngifuna ukuthi mase ekhule ngokwenele azithathele yena isinqumo sokuthi uyaba nomna akabi nabo ubudlelwano nobaba wakhe. Kodwa okwamanje, kuwumsebenzi wami ukuyivikela indodana yami kuloya muntu. Angazi ukuthi ungubani manje, futhi angifisi nokwazi ukuthi usengubani manje, kodwa kulokhu engikwaziyo ngaye, ngifisa ukuyivikela indodana yami kuye."
Lo mculi ukucacisile ukuthi ubudlelwane yinto engeke yenzeke manje. Lesi sigameko kuthiwa senzeke ngaphambi kokuba kuvalwe izikole, zivalelwa isigaba sesithathu sonyaka.
ILANGA lithole ukuthi lo mfundi wesilisa oneminyaka engu-12 ubudala - esiligodlile igama lakhe ukuvikela isithunzi sakhe - vele uyinto yokugcakela kulo thisha esingeke simdalule, njengoba evame ukuhlekisa ngezicathulo nomfaniswano wakhe.
Kubikwa ukuthi umndeni walo mfundi udla imbuya ngothi - njengoba engekho umuntu osebenzayo kuwona - okwenza nesimo sakhe esikoleni singabi sihle.
ILANGA lithole ukuthi ngaphambi kokuba lo thisha egile lo mkhuba, ubize isisulu ngemfene ehlala nezinkawu kubo.
Uthi ngendlela ahlukumezeke ngayo lo mfundi, ubesenqume ngisho ukuyeka isikole. "Umfana uhlale ekhaya isonto lonke engalubhadi esikoleni ngoba esaba ukuthi abafundi bazokwenza inhlekisa ngaye.
"Uqale ukuya esikoleni ngoLwesithathu olwedlule. Nakhona ukuze aphindele uncengiwe ngoba sekwenzelwa ukuba akwazi ukubhala izivivinyo zokuphela konyaka. Indlela ahlukumezeke ngayo kunzima ukuba aye esikoleni ngoba akazi ukuthi lo thisha uzobukisa nagye athini njengoba kuyinto ajwayele ukuyenza.
"Ngikhuluma nje umfundi uselinde kuphele unyaka ukuze aphume kulesi sikole ngoba lo thisha usemhlukumeze kwanele," kusho umthombo.
UNkz Nokuthula Mzimela, ongunina walo mfundi, utshele ILANGA ukuthi akayazi yena le nto okukhulunywa ngayo - ukuthi indodana yakhe ifunzwe umsubelo.